
Depi Wikipedya, ansiklopedi lib 


Filozofi se egzesis entelektyel baze sou voyemonte rezonab. Objektif 
disiplin sa se pou abouti ak yon sistem ki ka pemet kretyen vivan 
reponn ak keksyon tankou ki wol nou sou late, kote nou soti, kote 
nou prale. Nan disiplin sa ki anglobe tout egzesis entelektyel 
espekilativ sa yo, gen branch ki devlope ak yon tradisyon ansyen ke 
konvansyon rekonet kom branch etabli nan domen filozofik 
akademik. 

N ap devlope kounye a branch ke syans sa genyen. 


Ede nou soutni yon pwoje 
diksyone kreyol, yon kreyasyon 
lib : 

Epistemoloji 


Branch nan filozofi ki gen pou objektif fouye sou lanati konesans ; setadi bagay nou ka konen, bagay nou 
paka konen. Gen plizye filozof ki travay nan domen sa— nonm tankou Platon ak Aristote. de filozof sa yo 
reprezante de teyori maje nan epistemoloji. setadi, teyori ideyalis la, ak teyori reyalis la. nan teyori ideyalis, 
aderan teyori sa kwe ke vre verite ya ekziste nan yon fom esansyel ki transande tout apwoksimasyon nan 
mond fizik la. Gen menm ideyalis ki di ke sa nou we nan mond fizik la se yon lonbray de fom ideyal la ke 
nou paka vreman we ak sans komen yo (zwe, zorey, men, santi, ak goute). Pou sipote konsepsyon sa, 
ideyalis yo gen tandans pran matematik kom yon langaj ki pemet nou dekouvri plizye bagay nan mond sa, 
men menmsi nou trase yon sek ak enstriman ki pi presi nan mond lan, nou pap jame vreman arive pre 
ekwasyon sek la ki se (x-h) A 2 + (y-k) A 2 = r A 2( h ak k se kowodone pwen sentral sek la, r se reyon sek la). 










Dapre ideyalis yo, se ekwasyon sa ki vreman fom esensyel yon sek ki egziste selman nan mond ideyal. yon 
mond ki ka selman penetre avek zouti abstre-mantal. Bagay yo totalman diferan nan kan reyalis la— yo we 
bagay la nan yon lot lonevi; pou yo, se opoze ya ki vre, setadi se mond sensoryel la ki egziste. nonm tankou 
aristot kwe ke nan pwen bagay ki egziste an deyo mond lan, se pa mond lan kap eseye fe sans ak ide ya, 
okontre, dapre filozof reyalis yo, se ide mental la kap eseye fe sans ak vre fom esansyel la ki se mond sa. Ti 
mesye reyalis yo gen yon lot non ke yo ba yo nan etid akademik filozofik ki se "anpirisis". Neg sa yo, se neg 
ki kwe nan sa ke yo rele "sipremasi sensoryel", setadi ke tout verite ki gen vale ekzistansyel irefitab dwe fe 
pati de mond sa. konye la nan etid monden filozifik, pa gen okin akademik ki entenalize eksklisivman yonn 
nan teyori sa yo— paske kompite ki pemet moun etidye de pre fenomen konpleks tankou fraktal, mond fisik 
pemet matematisyen penetre yon paket ide abstre nan matematik. sa sijere ke gen yon enterelasyon ant 
mond abstra ya ak mond sensoryel ke Platon ak Aristote te souzestime. daye, listwa resen entelektyel 
lemond demontre ke gen yon sipepozisyon irefitab nat mond abstre ya ak mond sensoryel la ( setadi len 
depann de lot pou avanse nan yon fason ou yon lot)— reyalis devlope lasyans ak sans yo ke yo itilize nan 
obsevasyon syantifik yo, men yo bezwen ide matematik yo pou fe sans ak enteprete ou teyorize sa yo 
obseve ya. Nan ka sa, li fe sans pou fe ke verite sanble gen yon ale mennen vini ke lap fe ant mond ideyal 
la e mond sensoryel la. 

Teyoloji 


Branch nan filozofi ki etidye bagay ki gen pou li we ak konsepsyon sipenatirel; tankou zafe Bondye, santa, 
ak lespri, e relasyon ke antite sa yo sipoze genyen ak kretyen vivan. gen plizye gwo filozof nan teoloji— 
nonm tankou augustin, thomas aquinas. Augustin sete yon filozof katolik ki posede yon intelek pwisan, li 
ede legliz katolik evite yon paket pwoblem filozofik tankou paradoks aparan nan Labib. Li se premye 
filozof kretyen ki aksepte ke se pa tout moun ki pa kwe nan Jezi ki pral nan lanfe. Li dekouraje tou 
entepretasyon literal labib, sitou entepretasyon apokaliptik yo. pa egzanp, nan komansman listwa legliz 
kretyen lan, se gen yon tandans pou moun lye tout ti ge, ak pwoblem natirel kom prev ke retou Jezi ap rive 
sou nou. Augustin fe rekonet ke se pou aderan sispann fe bagay konsa paske listwa lemond chaje avek ge 
ant nasyon, shaje ak kalamite ki te pi mal ke sa nou ap we jodi a menm anvan nesans Jezi. setadi, le moun 
pral jije sa, le yo we ke te gen kalamite ki te pi mal, yap pral pase nou nan rizib. Enfliyans Augustin ale nan 
menm agiman nap kont abosyon jodia. pa egzanp, pret katolik di ke depi nan moman konsepsyon, gen yon 
nanm ki rantre nan garnet menmsi li reprezante yon selil. Se Augustin ki te vin avek ide sa pou dekouraje 
enfantisid elatriye. men ide sa rankontre yon gwo pwoblem nan ka vre marasa. lasyans pwouve ke vre 
marasa soti nan divizyon yon sel garnet— si augustin di ke nanm lan endivizib, e ke nanm lan rantre nan 
moman konsepsyon, alb ka vre marasa kontredi teyori sa paske li montre ke entrodiksyon enstantane nanm 
lan nan moman konsepsyon mityelman eksklisiv ak endivibilite menm nanm sa. setadi nan ka vre marasa, 
swa nanm lan endivizib, ou li pa rantre nan moman konsepsyon an. 

Lojik 


Branch ki etidye deklarasyon ak relasyon deklarasyon sa yo genyen antre yo pou detemine vale veridik yo. 
Nan lojik deklarasyon sa yo gen yon non espesyal ki se "pwopozisyon". 

Yon nan relasyon ki enpotan anpil nan lojik se yon pwosesis konitif ke yo rele "enferans". 

Enferans se pwose ki pemet ou fe yon konklizyon dapre sa ou konen ou ou sipoze ou konen. Sa ou sipoze ou 
konen an yo rele li "premis". 

Gen plizye enferans, enferans disjonktiv, enferans kondisyonel. 

Ekzanp enferans disjonktiv : gen de moun ki gen kle kay la, se ti mari ak ti poushon. Si pot la ouve, se youn 
nan yo pou ki ta ouve li. 





Ti mari Okap, li pa Potoprens. Setadi, se pa timari ki ouve pot. Si se pa timari, fok se ti poushon. 
Konklizyon sa valid lojikman paske se yon konklizyon ke nou abouti ak li atrave enferans disjonktiv lan. 

Etik 


Branch nan filozofi ki gen pou detemine vale moral aksyon yon kretyen vivan. Gen plizye sistem ki devlope 
pou reponn ak pwoblem sa ; men de pi gran sistem ki domine yo se "konsekanlis" ak "inivesalis". 

Diferans maje nan de sistem sa yo se kijan yo konkli vale moral yo aksyon. Nan yon kote, konsekanlis di ke 
se konsekans yon aksyon ki detemine vale moral tandiske univesalis la di ke vale moral yon aksyon objektif 
e li an deyo de konsekans aksyon an. dapre teori sa, moralite se yon bagay ki sibjektiv, setadi ki varye selon 
kondisyon aktyel. yon aksyon gen dwa bon nan yon sitiyasyon X, tandiske menm aksyon sa move nan yon 
aksyon Y Nan kan konsekanlis la, ou gen filozof tankou "Jeremy Bentham" ki se papa "utilitaryan". 
Utilitaryan kwe ke si yon aksyon abouti ak plis byen ke mal, li se yon aksyon moral ak vale pozitiv. Nan kan 
universalis yo ou gen filozof tankou "Emmanuel Kant" ki di ke vale moral yon aksyon pa gen aryen pou li 
we ak motivasyon akte ya, ou konsekans aksyon an. pou sipote avi sa, kant devlope yon konsep ki rele " 
enperatif kategorikal"— konsep la di ke avan ou fe yon aksyon, imajine ki konsekans aksyon sa si tout 
moun sou late te adopte menm aksyon sa. 

Lojik 


Se branch nan filozofi ki etidye sifikasyon, validite yon konklizyon, ak relasyon ki egziste ant senbol ke 
lezom itilize nan mwayen komikasyon yo. Se pou tet sa, gen yon gwo enteraksyon ant etid lengwistik ak 
Lojik. Lojik fomel itilize 2 metod kle, sa nou rele "Lojik Dediktiv" ak sa nou rele Lojik endiktiv. Lojik 
dediktiv la se lojik kote ke konklizyon an se yon ekspresyon eksplisit ki fondamantalman konekte ak sa ki te 
nan premis lan ou premis yo. Setadi validite yon konklizyon nan lojik dediktiv depann direkteman sou 
validite premis ki presede li yo. Tankou, "Potoprens nan depatman lwes, Site soley nan Potoprens, alo 
site soley nan depatman lwes". Tout etid nan jewometri baze sou pwose (ou enferans) dediktiv ki se kle 
nan lojik dediktiv la. baz lojik dediktiv la jwen sous li nan travay ke Aristot tap fe sou sa nou rele jodi ya " 
syllogismes d'aristote". li enpotan pou remake ke konklizyon yon lojik dediktiv gen 2 posibilite, swa li 
setenman fos, oubyen li setenman vre. nan lagaj pwobabilite, li gen yon pwobabilite "0" oubyen "1" pagen 
antrede. 


Lojik endiktiv 

Filozofi reprezante yon gwo pati nan aktivite entelektyel imen. Tout moun atikile konsepsyon pesonel yo 
sou lavi; nan pwose sa, nou di ke moun sa yo ap filozofe; men moun ki ale pi lwen pou rantre nan rasin 
pwoblem sa yo, ak jefo yo fe pou devlope sistem nomatif ak deskriptif pou tante klarifye ak resoud 
pwoblem sa yo, sa yo vin jwe wol filozof pwofesyonel. nan ka sa filozofi vin pran yon sans fomel ak 
eskolastik ke nou ka rele "Filozofi sistematik". Kisa Filozofi systematik sa ye, e kijan li divize? Kwake 
Filozofi fomel la gen plizye aspe, men gen 3 kokenn shenn branch ki reprezante preske tout edifis etid 
filozofik la. Branch sa yo, se Metafizik, Epistemoloji, ak Lojik. 

Lojik : se yon branch nan filozofi ki etidye sinifikasyon senbolik, validite yon konklizyon, ak relasyon ki 
egziste ant senbol ak sa senbol sa yo reprezante ou ta vie reprezante. paske lojik gen pou li we ak 
deklarasyon, gen yon enteraksyon natirel ki fet ant lojik ak lengwistik. Lojik fomel itilize 2 metod kle, sa 
nou rele "Lojik Dediktiv" ak sa nou rele Lojik endiktiv. Lojik dediktiv la se lojik kote ke konklizyon an se 
yon ekspresyon eksplicit ki fondamentalman konekte ak sa ki te nan premis lan ou premis yo. setadi validite 
yon konklizyon nan lojik dediktiv depann direkteman sou validite premis( deklarasyon) ki presede li yo. 
Tankou, "Potoprens nan depatman lwes; site soley nan potoprens; alo site soley nan depatman lwes". 





Pa selman analiz deklarasyon yo ki Tonbe anba labanye lojik dediktiv, men pi fo etid matematik tankou 
jewometri baze sou enferans dediktiv (pwoz dediktiv) ki se kle nan estrikti lojik dediktiv la.Istorikman, baz 
lojik dediktiv la jwen sous li nan travay ke Aristote tap fe sou sa nou rele jodi ya "syllogismes d'Aristote". Li 
enpotan anpil pou nou remake ke konklizyon yon lojik dediktiv gen 2 posibilite, swa li setenman fos, 
oubyen li setenman vre. nan langaj pwobabilite, li gen yon pwobabilite "0" oubyen "1" pa gen antrede. 

"lojik endiktiv" se lojik ki baze sou pwobabilite ak koneksyon ou sou yon inifomite natirel ke nou gen rezon 
pou nou presipoze. Se lojik sa ke Syans Aplike yo plis itilize. diferan ak lojik dediktiv, li enpotan pou nou 
remake ke konklizyon lojik endiktiv la sa pa janm 100%; setadi konklizyon an toujou kikonstansyel, 
konsekaman, li sije ak modifikasyon. Yonn nan moun ki devlope prensip metodolojik pou lojik endiktiv la 
se yon filozof angle ke nou rele john stuart mill. Prensip yo baze sou metod sa yo: Metod Diferans,Metod 
Menm bagay, Metod Menm Varyasyon", ak 2 lot metod derivativ ki se konbinezon metod prensipal sa 

yo- 

Metod Diferans: Jan ak pye ale nan yon restoran yal manje. jan mande diri blan, legim ak sos pwa nwa, Pye 
li menm li mande diri blan, legim ak sos pwa blan. kom se marasa yo ye, yo mande pou yo mete diri blan an 
nan yon sel bol, ak legim la nan yon sel pla, men pou pwa yo ale nan 2 bol diferan. Apre mesye yo fin 
manje, yo ale lakay, yo poko rive lakay yo, vant Pye ap fe li mal, lap vomi ak dyare. pye ale kay dokte, 
dokte ya konkli apre tes loratwa li ke pye manje yon manje kontamine. nan twa manje diferan sa yo, ki les ki 
fe Pye malad ? Dapre metod diferans lan, se pwa blan an ki koz maladi Pye, paske se sel sos pwa blan an ke 
Jan, ki pat malad, pat manje, e se menm sos pwa blan sa ke Pye te manje pou kont li. Si diri blan an ou 
legim lan te kontamine, Jan te ap malad tou. Setadi, maladi ya ki se yon diferans ki pa te pataje ant Jan ak 
Pye dwe soti nan manje ke Jan ak Pye pa te pataje ya, kise sos pwa blan an. 

Metod Menm bagay : yon kriptograf kap travay nan lame dayiti intesepte yon mesaj kode " abc = fo 
lespinas kraze; mcs = solda kraze rak; cpdk = mashin kraze jeneral jimenez. kisa let c ya reprezante? paske c 
paret tout kote kraze paret, eke sel let ki paret 3 fwa, menm jan kraze se sel mo ki paret 3, nou konkli ke 
dapre metod menm bagay la ke c = kraze. 

Epistemoloji Teks italik: se branch nan filozofi kap sheshe konen lanati konenans, sou ki sa konesans baze. 
tankou ki sa ki jistifye sa nou asepte koom konesans. nan etid ak reshesh ki tap fet pou bay klarifikasyon sou 
lanati konesans gen de gwoup kle ke nou rele "rasyonalis" ak "anpiris". 

Rasyonalis se filozof ki kwe ke tout konesans ki non-patilye, setadi konesans ki gen aspe jeneral, se 
konesans nou aprann a-priori, setadi konenans nou aprann direktman nan yon pwoses entelktyel ki 
endepandan de eksperyans. Filozof sa yo tankou Ren& Descartes ak Platon fe alizyon ak matematik ak 
jewometri pou jistifye pozisyon sa. tankou, pou filozof sa yo, le moun gen metrize teyorem pythagore la, se 
pa eksperyans ki fe menm moun sa reyalize definitivman ke sinis okare plis cosinis okare ap egal ak 1. Se 
aspe jeneral konenans sa ke ou ka penetre direktman san lentemedye eksperyans ki pwouve pozisyon 
rasyonalis la depre filozof ki nan kan sa. Li enpotan pou remake ke rasyonalis yo pa di ke tout konesans yon 
moun atenn, atenn li a-priori, paske yo di ke konesans patikilye baze sou eksperyans setadi ou aprann yo 
aposteri. tankou, si mwen rekonet koule mashinn mwen an, e ou menm ou rekonet koule mashin ou an, 
konesans patikilye sa pa bay yonn nan nou okin rezon pou jistifye yon konklizyon jeneral sou koule tout 
machin sou late. 

Anpiris se filozof ki konkli ke tout sa ke nou ka rele konesans lejitim, nou aprann yo aposteri. setadi, se sou 
eksperyans nou, ak eksperyans lot moun ke konesans sa yo baze. se sak fe, enpiriris konsidere lasyans kom 
sel sous konesans lejitim paske li pa baze sou spekilasyon ou aktivite serebral endepandan de eksperyans. 
yon nonm tankou Jeremy Benthman ak John Stuart Mill se 2 filozof ki vreman bati fondasyon kosmoloji 
anpiris la. 


Metafizik 



Se branch nan filozofi ki chache devlope kondisyon ak krite pou egzistans, tankou, ki sak konpoze reyalite? 
e ki relasyon ki genyen an eleman ki konpoze reyalite sa? nan bransh sa gen yon konsep kle yo rele 
"ontoloji". ontoloji se nati egzistans yon bagay, setadi nan ki konteks nou ga di yon bagay ekziste. konsep 
sa, yo elaji pou vinn ak yon lot konsep ke nou rele" "stati ontolojik". tankou, li pa sifizan pou mwen di ke 
"bouki ak malis" ekziste, fok mwen ale pi mwen pou mwen klarifye stati ontolojik "bouki ak malis"; setadi, 
se pou mwen klarifye pou yon moun ki pa konen ke bouki ak malis se karakte nan literati folklorik ayisyen. 
nan lot mo, mwen afime stati ontolojik bouki ak malis. 


Epistemoloji 

Se bransh nan filozofi kap cheche konen lanati konenans, sou ki sa konesans baze. tankou ki sa ki jistifye sa 
nou asepte kom konesans. nan etid ak rechech ki tap fet pou bay klarifikasyon sou lanati konesans gen de (2) 
gwoup kle ke nou rele "rasyonalis" ak anpiris". 

rasyonalis se filozof ki kwe ke tout konesans ki non-patilye, setadi konesans ki gen aspe jeneral, se konesans 
nou aprann a-priori, setadi konenans nou aprann direktman nan yon pwoses entelktyel ki indepandan de 
eksperyans. filozof sa yo tankou Rene Descartes ak Platon fe alizyon ak matematik ak jewometri pou jistifye 
pozisyon sa. tankou, pou filozof sa yo, le moun gen metrize teorem pythagore la, se pa eksperyans ki fe 
menm moun sa reyalize definitivman ke sinis okare plis cosinis okare ap egal ak 1. se aspe jeneral konenans 
sa ke ou ka penetre direkteman san lintemedye eksperyans ki prouve pozisyon rasyonalis la depre filozof ki 
nan kan sa. li enpotan pou remake ke rasyonalis yo pa di ke tout konesans yon moun atenn, atenn li a-priori, 
paske yo di ke konesans patikilye baze sou eksperyans setadi ou aprann yo aposteri. tankou, si mwen 
rekonet koule mashinn mwen an, e ou menm ou rekonet koule mashin ou an, konesans patikilye sa pa bay 
yonn nan nou okin rezon pou jistifye yon konklizyon jeneral sou koule tout mashin sou late. 

Anpiris se filozof ki konkli ke tout sa ke nou ka rele konesans lejitim, nou aprann yo aposteri. setadi, se sou 
eksperyans nou, ak eksperyans lot moun ke konesans sa yo baze. se sak fe, enpiris konsidere lasyans kom 
sel sous konesans lejitim paske li pa baze sou espekilasyon ou aktivite serebral endepandan de eksperyans. 
yon nonm tankou Jeremy Benthman ak John Stuart Mill se 2 filozof ki vreman bati fondasyon kosmoloji 
anpiris la. 


Filozofi marital 

Se yon branch nan filozofi analitik ki gen pou objektif : etidye fenomen mantal, fonksyon mantal, pwopryete 
mantal tankou konesans tet ou ak konesans entouraj ou. 

Men, teyori nan branch sa ale pi lwen nan cheche konnen kijan diferan aspe mantal sa yo makonen ak ko 
fizik la, patikilyeman kijan yo konekte avek ogan fizik nou rele “sevel tet la”. 

Devlopman filozofi sa konsantre nan rezoud yon pwoblem kle nan filozofi ki vreman domine metafizik depi 
lantikite jis jodi a. 

Pwoblem sa a, nan filozofi, nou rele li “pwoblem nanm ak kb”. Setadi, ki nati nanm lan, e kijan li kominike 
ak ko a. Kom nou deja mansyone 1, se pwoblem sa ki twouve li nan rasin filozofi mantal la. 

Nan atant ke filozof tap fe pou rezoud pwoblem sa a, de gwo kan filozofik bay dizon yo sou lanati fenomen 
mantal yo. Filozof ki kwe ke yon moun konpoze de 2 nati: youn fizik ke ou ka penetre ak sans komen yo, e 
youn envisib ke ou ka penetre selman ak rezon ou entelek. Yo rele yo dyalis. setadi yo konsevwa moun 
divize an 2 nati. 


Nan lot kan opoze ya, nou jwenn sa nou rele Monis, setadi filozof ki kwe ke pa gen 2 nati, men plito yon sel 
nati ki konpoze tout egzistans reyel la. Youn nan premye moun ki atikile filozofi sa se Benedictus Spinoza. 



Chak kan sa yo gen plizye vesyon. Tankou, dyalis yo divize an 2 pati. Moun tankou Rene Descartes, 
menmjan ak Platon ki te vin anvan li, kwe ke nanm lan se yon sibstans endepandan ki egziste endepandan de 
ko a, e li ale pi lwen pou sijere ke nanm sa a ka menm siviv lanmo ko fizik la. 

Sa ki prann pozizyon patikilye sa a, yo rele yo dyalis sibstans. Men, nan menm kan dyalis la, gen yo lot 
gwoup ki prann yon pozisyon ki ta vie fe konnen ke Nann lan soti nan zantray Sevel Tet La. 

Kwake Nann ou lespri soti nan zantray ogan nou rele sevel tet la, pwopryete Nanm lan paka redwi sou baz 
mekanik ak biyochimik Sevel Tet ki ba li nesans lan. 

Gwoup sa nou rele yo Dyalis Pwopriyete. 

Li enpotan pou remake ke se fom Dyalis Pwopryete ya ki alamod pami dyalis moden yo. 


Monis 

E monis yo menm? Nan kan monis la, nou jwen de kan patikilye ki domine sen nan kwake yo gen monopol 
la akoz siks7 aplikasyon syans fizik yo tankou chimi, fizik ak biyoloji. 


Monis fizikalis 

Monis fizikalis se group ki kwe ke gen yon sel sibstans e ke sibstans saa paret selman sou fom fizik ou 
enejik ki sou labanye lwa natirel yo e ke le lasyans avanse nap ka rive esplike tout fenomen mantal sa yo ki 
paret ineksplikab jodi ya. 


Monis ideyalis 

Monis ideyalis Gwoup sa a panse ke tout sa ki egziste gen esans mantal, e ke menm bagay ak evenman ki 
paret sou fom fizik se vreman pwojeksyon ou ilizyon ke antite imateryel yo rele nanm lan kreye. Yon nonm 
tankou Berkeley te adopte filozofi sa a. 

Referans 


Lyen deyo 


Rekipere depi « https://ht.wikipedia.org/w/index.php?title=Filozofi&oldid=727439 » 

